דורית ניצן

דורית ניצן קלוסקי היא רופאת ילדים מומחית לגסטרואנטרולגיה, תזונת ילדים ובריאות הציבור. פרופסור מן המניין, ראש תוכנית לתואר שני וראש המרכז לבריאות אחת ומערכות מזון באוניברסיטת בן-גוריון בנגב. ראש מערך החירום של אזור אירופה בארגון הבריאות העולמי.

== קורות חיים ==
קלוסקי בתם של נעמי ומאיר ניצן היא דיטאנית, בוגרת בית הספר לרפואה של אוניברסיטת תל אביב, ומיד אחרי הסטאז' המשיכה בהכשרה ובעבודה בארצות הברית. את ההתמחות ותת ההתמחות בגסטרואנטרולגיה ותזונת ילדים עשתה בבית החולים לילדים של אוניברסיטת קולומביה בניו יורק. סיימה שם גם תואר MPH בבריאות הציבור תוך התמחות באפידמיולוגיה וביוסטטיסטיקה.

== קריירה מקצועית ==
ניצן כיהנה בתפקידי ניהול בכירים במשרד הבריאות הישראלי. בשנת 2002 היא התמנתה לתפקיד מנהלת המחלקה לשירותי מזון ותזונה במשרד. המחלקה עליה מונתה נחשבת לאחת החשובות והדומיננטיות במשרד הבריאות, משום שתחת פיקוחה נמצא כל נושא המזון בארץ, עד לרמת הפיקוח על פרסומות מזון המשודרות במדיה. כחלק מתפקידה במשרד, השתתפה בוועדות של ארגון הבריאות העולמי והכירה את פעילותו מקרוב והעריכה את דרך עבודתו.

פרשת רמדיה תפסה את ניצן-קלוסקי בתחילת כהונתה בתפקיד. רק שנה קודם לכן קיבלה את משרת מנהלת המחלקה וראש שירותי המזון בפועל, ומיד עם היוודע הפרטים הראשונים ספגה ביקורות נוקבות על אוזלת ידו של משרד הבריאות. משרד הבריאות כולל המנכ"ל, סיעו, תוך תאום עם משרד עורכות הדין ארנה לין. בעקבות עסקת טיעון הוחלט לא להרשיע את נציגי משרד הבריאות וניצן-קלוסקי בכללם<ref name=":0" />, אך הוטלו עליה 500 שעות עבודות שירות.

ניצן קלוסקי הייתה פעילה בארגון ההומניטרי רופאים לזכויות אדם. במסגרתו תמכה ויעצה לפעילות הומניטריות למען אתיופיה והמזרח התיכון בשיתןף עם תוכנית המזון העולמית. היא גם הייתה יועצת לתזונה, בטיחות מזון, בריאות הציבור ותגובות למצבי חירום בסין, ברפובליקה של מולדובה ובפדרציה הרוסית. היא הובילה את הפעילויות בנושא הבריאות במשימות היערכות ותגובה לאסונות באפריקה, אסיה ודרום אמריקה. כמו כן השתתפה בגיבוש פעולות החיפוש וההצלה לצונאמי ב-2004 בתאילנד. במשך כל השנים שילבה עבודת שטח עם מחקר והוראה באוניברסיטאות שונות<ref name=":1" />.

באוקטובר 2005 יצאה קלוסקי לחופשה ללא תשלום בת שנה, לאחר שקיבלה הצעה מארגון הבריאות העולמי לעמוד בראש אגף הבלקן. תפקיד יוקרתי שהארגון אינו נוהג להציע לישראלים. בידיעה שפורסמה לאחר המינוי באתר ההסתדרות הרפואית בישראל, זכתה קלוסקי לשבחים על המינוי, שהוצג כראייה להתחממות היחסים בין ישראל לאומות המאוחדות.

ד"ר ניצן הצטרפה לארגון הבריאות העולמי בשנת 2005.<ref></ref> היא ניהלה את שירותי בריאות הציבור בדרום-מזרח אירופה ונציגת ארגון הבריאות העולמי בסרביה (כולל מונטנגרו באותה תקופה) עד 2012. לאחר מכן כיהנה כנציגת ארגון הבריאות העולמי באוקראינה עד 2016. בתפקידה האחרון בארגון הבריאות העולמי, הייתה מנהלת מערך החירום של הארגון באזור אירופה האמון על 53 מדינות כולל ישראל. בשנים הראשונות של המלחמה באוקראינה, ניהלה את הסיוע ההומניטרי מהיבטי הרפואה והבריאות. שם פעלה יחד עם צוותי רפואה ובריאות, מידע, אפידמיולוגיה, תקשורת ומעורבות הקהילה, לוגיסטיקה ואנשי ניהול ומומחים בשותפויות ועוד.<ref></ref> ניצן קלוסקי זכתה לקבל פרסים והכרות תודה ממשרד החוץ הישראלי, האו"ם, ארגון הבריאות העולמי.<ref></ref>

מאז חזרתה לארץ, היא מנהלת התוכנית ללימודי חירום בבית הספר לבריאות הציבור, וראש המרכז למערכות מזון, בריאות אחת וחוסן, בפקולטה למדעי הבריאות באוניברסיטת בן-גוריון בבאר שבע. בראיון איתה היא הסבירה שמעניינת אותה עבודת מחקר חוצת-דיסציפלינות בנושאי מוכנות, הערכות ומענה למצבי חירום. הנגשת שירותי בריאות מצילי חיים לכל, אוכלוסיות ייחודיות ופגיעות, הערכת מוכנות ומענה, כלי ניהול ופיקוד, התארגנות מקומית, לאומית, אזורית וגלובלית לחירום, הכשרת עובדים לסיוע הומניטרי, ועוד. כמו כן, מחקרים, חדשנות ופיתוח שמכוונים להגן, לשמור ולקדם את האיזון שכרוך ב"בריאות אחת" (בריאות האדם, בריאות בע"ח וצומח, ובריאות הסביבה), ומערכות מזון וביטחון תזונתי ליצירת חוסן<ref name=":1"></ref>

ניצן קלוסקי הייתה חברת הוועדה המייעצת בנושא התפרצות הפוליו 2022, משרד הבריאות<ref></ref> ופרסמה חוברות מידע ומאמרים מקצועיים רבים.<ref></ref><ref></ref><ref></ref>

== הערות שוליים ==

קטגוריה:רופאות ילדים ישראליות
קטגוריה:גסטרואנטרולוגים ישראלים
קטגוריה:סגל אוניברסיטת בן-גוריון בנגב: מדעי החיים
קטגוריה:בוגרי בית ספר בארי (חיפה)
קטגוריה:בוגרות הגימנסיה הריאלית
קטגוריה:בוגרי הגימנסיה הריאלית
קטגוריה:בעלות תואר דוקטור מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20